Neuvoston asetus (EY, Euratom) N:o 2181/2003, annettu 8 päivänä joulukuuta 2003, henkilöstösääntöuudistukseen liittyvistä siirtymätoimenpiteistä erityisesti palkkojen ja eläkkeiden osalta



Virallinen lehti nro L 327 , 16/12/2003 s. 0001 - 0002



Neuvoston asetus (EY, Euratom) N:o 2181/2003, annettu 8 päivänä joulukuuta 2003, henkilöstösääntöuudistukseen liittyvistä siirtymätoimenpiteistä erityisesti palkkojen ja eläkkeiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 283 artiklan, ottaa huomioon Euroopan yhteisöjen erioikeuksista ja vapauksista tehdyn pöytäkirjan 13 artiklan, ottaa huomioon komission ehdotuksen, joka on tehty henkilöstösääntökomitean annettua lausuntonsa, ottaa huomioon Euroopan parlamentin lausunnon(1), ottaa huomioon yhteisöjen tuomioistuimen lausunnon(2), ottaa huomioon tilintarkastustuomioistuimen lausunnon(3), sekä katsoo seuraavaa: (1) Nykyisten Euroopan yhteisöjen henkilöstön henkilöstösääntöjen ja palvelussuhteen ehtojen, jotka alun perin hyväksyttiin vuonna 1962, tarkistaminen on johtanut tarpeeseen ottaa vaiheittain käyttöön tiettyjä uudistustoimenpiteitä: palkka-asteikkojen mukautus nykyisen menetelmän perusteella, uusi erityismaksu sekä uusi eläkemaksu tulevat voimaan 1 päivänä tammikuuta 2004 siirtymätoimenpiteinä, ja tarkistettu asetus henkilöstösääntöjen muuttamisesta tulee voimaan 1 päivänä toukokuuta 2004. (2) Neuvosto vahvisti 19 päivänä toukokuuta 2003 suuntaviivat ja hyväksyi 23 päivänä kesäkuuta 1981 tehdyllä neuvoston päätöksellä perustetun neuvottelukomitean kertomuksen 29 päivänä syyskuuta 2003. (3) Uuden erityismaksun käyttöönoton taustalla ovat sosiaalipolitiikan kustannukset, työolojen parantaminen ja Eurooppa-koulut. (4) Henkilöstösääntöjen 83 artiklan 4 kohdan mukaan on vahvistettava uusi eläkemaksun määrä, jos eläkejärjestelmän vakuutusmatemaattinen arviointi on osoittanut, että virkamiesten maksama osuus ei riitä rahoittamaan kolmasosaa eläkejärjestelmästä maksettavista etuuksista. Tällainen arviointi on osoittanut, että virkamiesten nykyisin maksama osuus ei riitä rahoittamaan kolmasosaa maksettavista etuuksista. (5) Henkilöstösääntöjen 65 artiklan nojalla neuvosto tarkistaa vuosittain yhteisöjen virkamiesten ja muun henkilöstön palkkojen tason ja mukauttaa sitä tarvittaessa. Neuvoston hyväksymän ehdotuksen mukaan palkka-asteikkoja mukautetaan nykyisen menetelmän perusteella. Tätä varten henkilöstösääntöjen liitteen XI, jonka soveltamiskausi päättyi 30 päivänä kesäkuuta 2003, voimassaoloaikaa olisi pidennettävä vastaavasti, ON ANTANUT TÄMÄN ASETUKSEN: 1 artikla Korvataan henkilöstösääntöjen 66 a artiklan 1-5 kohta seuraavasti: "1. Asetuksen (ETY, Euratom, EHTY) N:o 260/68(4) 3 artiklan 1 kohdasta poiketen työtehtävissä toimivalle henkilöstölle yhteisöjen maksamaa palkkaa koskevaa väliaikaista toimenpidettä, jäljempänä 'erityismaksu', sovelletaan 1 päivästä tammikuuta 2004 alkaen. 2. Tämän erityismaksun, jota sovelletaan 3 kohdassa määriteltyyn perusteeseen, suuruus on 2,5 prosenttia. 3. a) Erityismaksun perusteena on se palkan laskennassa käytetty, kyseistä palkkaluokkaa ja -tasoa vastaava peruspalkka, josta on vähennetty: - sosiaaliturva- ja eläkemaksut sekä vero, joka perittäisiin ennen erityismaksua koskevan vähennyksen tekemistä sellaiselta samaan palkkaluokkaan ja -tasoon kuuluvalta virkamieheltä, jolla ei ole liitteessä VII olevassa 2 artiklassa tarkoitettuja huollettavana olevia henkilöitä, ja - palkkaluokan D 4 palkkatasoa 1 vastaavan palkan suuruinen määrä. b) Tekijät, joita käytetään erityismaksun perusteen määrittelyssä, ilmaistaan euroina ja niihin sovelletaan korjauskerrointa 100. 4. Erityismaksu peritään kuukausittain ennakonpidätyksinä; siitä saadut varat kirjataan tuloina Euroopan yhteisöjen yleiseen talousarvioon." 2 artikla Alkaen 1 päivästä tammikuuta 2004 henkilöstösääntöjen 83 artiklan 2 kohdassa säädetyn maksun määräksi vahvistetaan 9,25 prosenttia. Euroopan yhteisöjen muuhun henkilöstöön sovellettavien palvelussuhteen ehtojen 42 artiklan mukaisten maksujen enimmäismääräksi vahvistetaan 18,5 prosenttia. 3 artikla 1. Henkilöstösääntöjen liitteen XI 15 artiklan 1 kohdassa olevat sanat "30 päivänä kesäkuuta 2003" korvataan sanoilla "30 päivänä kesäkuuta 2004". 2. Henkilöstösääntöjen liitteen XI 3 artiklan 1 kohdasta poiketen henkilöstösääntöjen 65 artiklan 1 kohdassa tarkoitettu palkkatason mukautus tulee vuoden 2003 osalta voimaan 1 päivästä tammikuuta 2004. 3. Liitteessä XI tarkoitettujen seikkojen mukaisesti tämän mukautuksen arvo on 3,4 prosenttia. 4 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 8 päivästä joulukuuta 2003 alkaen siihen päivään saakka, jona aletaan soveltaa Euroopan yhteisöjen henkilöstön henkilösääntöjen ja palvelussuhteen ehtojen muuttamista koskevaa, komission 18 päivänä marraskuuta 2003 ehdottamaa neuvoston asetusta, kuitenkin enintään kesäkuun 30 päivään 2004 asti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 2003. Neuvoston puolesta Puheenjohtaja F. Frattini (1) Lausunto annettu 4. joulukuuta 2003 (ei vielä julkaistu virallisessa lehdessä). (2) Lausunto annettu 5. marraskuuta 2003 (ei vielä julkaistu virallisessa lehdessä). (3) Lausunto annettu 27. marraskuuta 2003 (ei vielä julkaistu virallisessa lehdessä). (4) EYVL L 56, 4.3.1968, s. 8. Asetus sellaisena kuin se on viimeksi muutettuna asetuksella (EY, Euratom) N:o 1750/2002 (EYVL L 264, 2.10.2002, s. 15).